[{"text_idx": "#000001", "text": "Eesti peab enda kaitsmiseks olema alati valmis, mileks oleks mo\u0303istik vo\u0303tta omaks S\u030cveitsi laadis totaalkaitse po\u0303himo\u0303tted. AR-15 poolautmaatrelvade erinevad lahendused. Foto: Wikipedia"}, {"text_idx": "#000002", "text": "Venemaa, mille ko\u0303rval me elame, na\u0308eb Eesti ta\u0308nast iseseisvust kui ajutist viga. Venemaa, kui selleks on avanenud pisemgi vo\u0303imalus, on Eestile alati kallale tulnud. Venemaast ei saa ilmselt kunagi so\u0303bralikku ja Eesti iseseisvusele head soovivat naabrit. Kui me u\u0308ldse oma kaitsmise peale mo\u0303tleme, siis peab meie poliitika olema u\u0308pris relvaso\u0303bralik ja iga natuke suurem inimene oskama omale pu\u0308ssi teha, leiab Karol Kallas."}, {"text_idx": "#000003", "text": "Allakirjutanu ei taha allpool avaldatud mo\u0303tetega va\u0308ita, et nii peab ja teisiti ei saa ning mo\u0303nele ettepanekule on ehk keeratud mo\u0303ni vint rohkem peale kui vaja. Rajad Rooma jo\u0303udmiseks on erinevad, ta\u0308htis on minemise suutlikkus."}, {"text_idx": "#000005", "text": "Samas esitatud ettepanekute na\u0308ol on tegu valmis tehnoloogiate ja to\u0308o\u0308tavate lahendustega. Nende rakendamist segavad ainult seadused ja kui seadused segavad meile ko\u0303igile kalli Eesti kaitsmist, siis kelle seadused need on?"}, {"text_idx": "#000006", "text": "Loomalikult tahavad ko\u0303ik hundud, et suured hundid nad rahule ja\u0308taksid. Paraku pole maailm rahu jaoks ehitatud ja nii kurjana kui see ka ei tundu, enda olemasolu eest tuleb kogu aeg vo\u0303idelda. Mordor on Mordor ja ja\u0308a\u0308b Mordoriks. Venemaa jaoks on see kisendav ebao\u0303iglus, et Eesti on iseseisev. Vo\u0303i mis me Venemaast ra\u0308a\u0308gime \u2013 progressiusulised Eesti tipp- ja muidu poliitikudki arvavad sedasama. Kui vaadata, millise kirega paljukannatanud Eestit Euroopa impeeriumi ru\u0308ppe lu\u0308katakse."}, {"text_idx": "#000008", "text": "Neid inimesi, kes teavad u\u0308ksikasjaliselt riigikaitsega seotud plaane, on ilmselt va\u0308ga va\u0308he. Tavainimese perspektiivist vaadates paistab hetkel Eesti riigikaitse suurim probleem olevat, et kui Venemaa hakkab meid ru\u0308ndama, siis paar raketti-helikopterit Tapa ja Vo\u0303ru suunas teevad paraku u\u0308pris puhta to\u0308o\u0308. Nii pisikeses riigis kui Eesti suurte (ko\u0303igi?) va\u0308gede koondamine \u2013 nagu energiajulgeoleku seisukohalt ei ole seda u\u0308ksikute hiigeljaamade ehitamine u\u0308hte kohta \u2013 ei tundu va\u0308ga arukas."}, {"text_idx": "#000009", "text": "Kindlasti suurendab NATO liitlaste kohalolek meie julgeolekut kordades. Kuid nagu ajaloo tuuled on na\u0308idanud, on igau\u0308ks ko\u0303ige kriitilisemal hetkel siiski u\u0308ksi. Me vo\u0303ime arendada oma o\u0303hukaitse- ja soomusvo\u0303imekust igal aastal poole riigieelarve ulatuses, kuid Venemaa ru\u0308ndelennukite ning soomusva\u0308gede vastu ja\u0308a\u0308b sellest alati va\u0308heks. Me oleme lihtsalt nii pisike."}, {"text_idx": "#000010", "text": "Kui me u\u0308ldse kaalume, et Venemaale, kui see hetk kord ka\u0308tte jo\u0303uab, peaks vastu hakkama, siis allakirjutanu aru ei na\u0308e muud vo\u0303imalust kui kas Iisraeli vo\u0303i S\u030cveitsi laadis totaalse riigikaitse mudeli rakendamine. Ning sellele vo\u0303imalusi mo\u0308o\u0308da veel mo\u0303ne vindi peale keeramine."}, {"text_idx": "#000011", "text": "U\u0308hendkuningriigi ja Rootsi kuningriigi koosto\u0308o\u0308s va\u0308lja to\u0308o\u0308tatud lu\u0308himaa soomukite ning tankide to\u0303rjumise relv NLAW on ennast Ukrainas mo\u0303ne pa\u0308eva jooksul edukalt to\u0303estanud. Foto: Wikipedia"}, {"text_idx": "#000012", "text": "Javelinid, NLAWid ja Stingerid on toredad, kuid need on nii kallid, et neid ei saa mitte kunagi olema Venemaa ru\u0308nnaku to\u0303rjumiseks piisavalt. Mille to\u0303ttu paistab to\u0303husam lahendus, kus iga viimanegi kui Venemaa va\u0308gedega seotud isik peab igal hetkel kartma suvalist po\u0303o\u0303sast, nurgatagust ja aknaava, kust ta vo\u0303ib kuuli saada. Vo\u0303i taevaalust, kust talle igal hetkel vo\u0303ib midagi ko\u0303va mu\u0308rtsu tegevat kaela kukkuda."}, {"text_idx": "#000013", "text": "Mille taustalt vaatab meile vastu ja\u0308rgmine va\u0308ga suur murekoll: ta\u0308na me so\u0303ltume relvastuses ainult va\u0308listehnoloogiast. Vaatamata sellele, et 2018. aasta juunis vo\u0303eti vastu relvaseaduse muudatus, mille alusel tohib Eestis taas toota relvi, siis teadaolevalt ei tee Eesti ta\u0308naseni oma so\u0303java\u0308e jaoks ise mitte u\u0308htegi padrunit ega pu\u0308ssi, ra\u0308a\u0308kimata suurematest \"torudest\"."}, {"text_idx": "#000014", "text": "Kui no\u0303ustutakse, et totaalse riigikaitse mudel on ainus vo\u0303imalik lahendus, siis me peame relvaseaduseid laskma kordades lo\u0303dvemaks. Iga ideoloogia ja pseudohegemoonia, mis seda ei luba, on Eesti riigi ja rahva vaenulike jo\u0303udude oma. Loomulikult ei saa va\u0308listada, et relvaseaduste o\u0303gvendamisega ka\u0308ivad kaasas ka teatud mured, kuid selline on vabaduse hind. Riik peab oma kodanikke usaldama. Allakirjutanu kuulus 1990. aastate alguses Kaitseliitu ja u\u0308hel hetkel olid kodus Makarovi pu\u0308stol, Soome pa\u0308ritolu vintpu\u0308ss ja AK-47, ko\u0303ik koos u\u0308pris ohtra laskemoonaga. Selline kodudes relvahoidmine oli toona tavaline ja ei ma\u0308leta, kuigi ajad olid kordades segasemad, et oleks toimunud erilisi verevalamisi."}, {"text_idx": "#000015", "text": "Eesti allesja\u0308a\u0308mise huvides tuleb kiiremas korras uuesti to\u0303mmata ka\u0308ima oma relvatehased. Kuid u\u0308htlasi me elame kaheku\u0308mne esimesel sajandil ja tehnoloogia on arenenud sinnamaani, et suurte tehaste ko\u0303rval on ka nii-o\u0308elda \"ka\u0308epa\u0308rasemaid\" lahendusi."}, {"text_idx": "#000016", "text": "Totaalkaitse po\u0303himo\u0303ttest la\u0308htudes tuleb lapsed o\u0303petada pu\u0308ssi laskma nii vara kui va\u0308hegi kannatab. Venemaa viimase ikke ajal pidid poisid kohustuslikus korras o\u0303hupu\u0308ssi o\u0303ppima laskma kuskil kuuendas klassis. Keskkoolis o\u0303petati juba Kalas\u030cnikovi la\u0308hemalt tundma. Ta\u0308napa\u0308evase sugude vo\u0303rdsuse ajastul vo\u0303iksid teha seda ka tu\u0308drukud. Venemaal on see ta\u0308nagi nii ja so\u0303java\u0308ekoolidesse (n Suvorovi so\u0303java\u0308ekool) astutakse sealmail 14-aasta vanuselt. Kui viidata, millise so\u0303jalise ettevalmistusega me silmitsi seisame."}, {"text_idx": "#000017", "text": "Nagu mainitud, so\u0303ltub Eesti Kaitseva\u0308gi ta\u0308na pea ainult va\u0308listehnoloogiast. Mis on suur no\u0303trus ja o\u0303udusta\u0308ratavalt kulukas. Tanki- ja o\u0303huto\u0303rjerakette me ise niipea tootma ei hakka, kuid ka\u0308sirelvade tootmine peaks olema igati jo\u0303ukohane. Samuti on siinmail olemas ka ma\u0308rgatav drooniarendusvo\u0303imekus. Automaatrelvi meil hetkel ei tehta, kuid lendavaid ja roomavaid droone ku\u0308ll."}, {"text_idx": "#000018", "text": "AR-15 poolautmaatrelvade erinevad lahendused. Foto: Wikipedia"}, {"text_idx": "#000019", "text": "U\u0308sna lihtsalt saab teha ja\u0308relduse, et Eesti kaitsevo\u0303ime u\u0308heks esmaseks eesma\u0308rgiks vo\u0303iks olla \"oma\", NATO standarditele vastavate, ka\u0308situlirelvade va\u0308ljato\u0308o\u0308tamine. Aluseks vo\u0303iks na\u0308iteks vo\u0303tta u\u0308he maailma popima poolautomaatrelva AR-15, mille konstruktsioon on avalik omand (ainult kaubama\u0308rk AR-15 luulub Colt's Manufacturing Company'ile) ja selle otsa annab ehitada juba pa\u0308ris uhke tulirelva."}, {"text_idx": "#000020", "text": "Loomulikult on \"asi\" keerulisem, kui \"vo\u0303tame joonised ja hakkame pu\u0308sse tegema\", kuid kuskilt tuleb alustada. Peenmehaanikuid meil koolitatakse ja ilmselt saaks tahte olemasolul mingi osa neist relvaseppadeks treenida."}, {"text_idx": "#000021", "text": "Kuid mitte ainult. Anname omale aru: kui Venemaa seda pa\u0308riselt tahab, on selle va\u0308ed Tallinnas mo\u0303ne tunniga. Millest ja\u0308reldus, et pu\u0308ss ei peaks olema iga mehe kapis, vaid vo\u0303imalikult palju neist meestest peaks tundma relvade ehitust viimase vedrukese ning seibini. Eesti riigi elulistes huvides on, et tulirelvade valmistamise oskus oleks vo\u0303imalikult laialt levinud ja me vajame vo\u0303imalikult palju pisikesi relvato\u0308o\u0308kodasid. Suure Arsenali vo\u0303ib Venemaa kohe kinni panna, kuid (ku\u0308mnete) tuhandete relvaseppade kinnipu\u0308u\u0308dmine on ma\u0308rksa keerukam tegevus."}, {"text_idx": "#000023", "text": "3D printimise tehnoloogia areneb pa\u0308ris suurte hu\u0308petega ja turul on juba u\u0308pris to\u0308o\u0308kindlad metalliprinterid. Na\u0308iteks vo\u0303ib tuua HP Metal Jet to\u0308o\u0308stuslikud 3D printerid. CNC- ja indekseeritud treipinkide tehnoloogia on ilmselt lo\u0303puni valmis tehnoloogia. Viidatud Metal Jet 3D printer on ilmselt u\u0308learu suur ja vo\u0303imekas ning sellele on ohtralt odavamaid konkurente, kuid kui see etaloniks vo\u0303tta, siis antud masin maksab viie Javelini raketi hinna \u2013 360 000 euro \u2013 u\u0308mber."}, {"text_idx": "#000024", "text": "Meie hegemooni juures on ku\u0308mmekond aastat laineid lo\u0308o\u0308nud ettevo\u0303te Ghostgunner, mis toodab u\u0308mber 1100 euro maksvaid viieteljelisi CNC pinke, millega saab toota eelpoolnimetatud AR-15 olulist osa, lukukoda koos pu\u0308stolka\u0308epidemega. (AR-15 lukukoja joonised ja masina tarkvara saab Ghostgunneriga kaasa.)"}, {"text_idx": "#000025", "text": "Sama printeriga annab teha veel mitmeid juppe, kuid mida ei saa, siis seal tulevad ma\u0308ngu eelpool mainitud treipingid ja 3D printerid. Vintrauad ja vedrud on nagunii suure tehase teema ning neid tuleb eraldi toota. Kruvid-seibid-mutrid on laiatarbekaup ja u\u0308ldjoontes vo\u0303iks Eesti Automaatrelva \u2013 paneme sellele nimeks na\u0308iteks EAR \u2013 kontseptsiooni aluspo\u0303himo\u0303tteks olla algmaterjalide vo\u0303imalikult lihtne ka\u0308ttesaadavus. Mis siis ta\u0308hendab, et selle jupid vo\u0303iks olla vo\u0303imalikult lihtsalt hangitavad ja neid vo\u0303iks vo\u0303imalikult paljudes kohtades olla varuks vo\u0303imalikult palju."}, {"text_idx": "#000026", "text": "AR-15 osade diagramm. Pilt: Pinterest/Charmaine Bentley"}, {"text_idx": "#000027", "text": "Kui ta\u0308na teevad lapsed to\u0308o\u0308o\u0303petustundides erinevaid asju, siis miks ei vo\u0303iks meie tulevikupo\u0303lved EARe kokku ja lahti kruvida? AR-15-l on koos ko\u0303igi seibide ja kruvikestega kokku kuskil u\u0308heksaku\u0308mmend erinevat osa, mis on vo\u0303rreldav suuremate Lego konstruktoritega ja u\u0308he noore inimese jaoks ta\u0308iesti hallatav detailide hulk. Natukene vanemate klasside o\u0303pilased vo\u0303iks o\u0303ppida Ghostgunneri ka\u0308sitsemist ja lukukodade-leegisummutite vo\u0303i muude sarnaste relvaosade modelleerimist."}, {"text_idx": "#000028", "text": "Vo\u0303ib vaid ette kujutada, millised takistused on selleks ajaks u\u0308letatud kui inimene oskab kaitseteenistuse ealiseks saades juba une pealt EARe seibideni lahti ja kokku kruvida ning u\u0308heks tema esimeseks Kaitseva\u0308e teenistusu\u0308lesandeks on omale pa\u0308ris oma automaatrelva tegemine. Viimast loomulikult kogenud relvaseppade ka\u0308e all."}, {"text_idx": "#000029", "text": "Samas laadis jutt kehtib ka na\u0308iteks pisikeste (odavate) juhitavate lu\u0308himaa pommidroonide kohta. Reapereid ja sarnaseid ku\u0308mneid miljoneid eurosid maksvaid droone la\u0308heb Eesti Kaitseva\u0308el ka kindlasti vaja, kuid ka\u0308ttesaadavam lahendus oleks kui juba iga laps oskaks ka\u0308epa\u0308rastest vahenditest kokku panna (paari)saja meetrise raadiusega enam-va\u0308hem juhitava drooni, mis suudaks lennutada mo\u0303nesajagrammise lo\u0303hkeainelaengu sinna kuhu vaja. E-poodides maksavad sellised droonid ta\u0308na mo\u0303neku\u0308mne euro ringis. Tehnoloogia on u\u0308ldlevinud ja nagu eelpool on mainitud, on Eestis juba ta\u0308na olemas ko\u0303rge kvaliteediga drooniteadmisi \u2013 na\u0308ieks vo\u0303ib tuua Threod Systems'i ja Milrem Robotics'i."}, {"text_idx": "#000037", "text": "Teadusuuring: modRNA geenipreparaadi ja\u0308rgsetest surmadest 3/4 po\u0303hjustas preparaat"}, {"text_idx": "#000044", "text": "USA kongress kavatseb keelata valitsusel digiraha omatahtsi u\u0308llitamise"}, {"text_idx": "#000052", "text": "SA Perekonna ja Traditsiooni Kaitseks"}]